Sharifah Rose

Sharifah Rose Sabrina Syed Mohd Mazfira (Jawi: شريفة روس صبرينا بنت سيد محمد مظفيرا; lahir 26 November 1998) ialah seorang model dan pelakon wanita Malaysia. Memulakan kerjaya awal sebagai model dan personaliti media sosial, beliau terkenal menerusi watak Hana Aralyn lakonannya dalam Kekasih Hati Mr Bodyguard (2021) dan 3 Nota Cinta (2022) menerusi watak Alisa.

Kehidupan awal 
Sharifah Rose dilahirkan pada 26 November 1998 di Shah Alam, Selangor dan merupakan anak sulung daripada dua beradik kepada pasangan Syed Mohd Mazfira Syed Mohd Bakar dan Noraini Dahlan. Bapanya berdarah kacukan Arab, manakala ibunya berdarah kacukan Melayu–Jawa.

Beliau mendapat pendidikan awalnya di Sekolah Kebangsaan Seksyen 13, Shah Alam, seterusnya memperoleh pendidikan menengah di Sekolah Menengah Kebangsaan Seksyen 9, Shah Alam. Beliau kemudian melanjutkan pengajian dalam jurusan Ijazah Perniagaan (Pemasaran) di UOW Malaysia Kolej Universiti Damansara Utama (KDU) di Glenmarie, Shah Alam dan Asasi Undang-Undang di Universiti Teknologi MARA (UiTM).

Kerjaya 
Sebelum menceburi bidang lakonan, Rose terlebih dahulu bergiat aktif sebagai model pada 2016 selepas tamat Tingkatan 5 dan pernah menjadi model untuk jenama-jenama fesyen muslimah.

Pada tahun 2019, beliau membuat penampilan muzik video pertamanya menerusi muzik video lagu "Vroom Vroom" nyanyian Nabila Razali, seterusnya membintangi drama pertamanya, Cerita Hantu Asrama yang disiarkan di Astro Prima dengan melakonkan watak Wani.

Rose melakonkan watak Zahra dalam drama Kisah Cinta Rumi yang disiarkan di TV3, tetapi mendapat kejayaan meluas menerusi watak Hana Aralyn lakonannya dalam Kekasih Hati Mr Bodyguard yang menggandingkan beliau bersama Redza Rosli.

Pada tahun 2022, beliau menjadi salah seorang daripada 5 peserta rancangan realiti Master In The House Malaysia yang disiarkan di TV3. Selain beliau, 3 lagi peserta ialah Scha Elinnea, Andi Bernadee, Meyrasam (ahli kumpulan Cassia) dan Hael Husaini. Rose juga berlakon dalam 3 drama, antaranya ialah 3 Nota Cinta dan Ku Punya Hati.

Filemografi

Drama

Telefilem

Web drama

Televisyen

Muzik video

Iklan

Anugerah dan pencalonan

Rujukan

Pautan luar 
 
 

Kelahiran 1998
Orang hidup
Orang Malaysia berketurunan Melayu
Orang Malaysia berketurunan Arab
Orang Malaysia berketurunan Jawa
Muslim Malaysia
Orang dari Selangor
Peragawati Malaysia
Pelakon wanita Malaysia
Selebriti internet Malaysia
Alumni Universiti Teknologi MARA